鲜卑

鲜卑是中国古代个民族，源出上古北方游牧民族东胡个一支。

汉代，匈奴东许个游牧部落畀拉冒顿单于击败之后，退居乌桓山、鲜卑山，成为乌桓、鲜卑二族。2世纪，鲜卑占据匈奴领地，称雄塞北。4世纪，西晋灭亡，鲜卑陆续来拉北方建立著前燕、代、后燕、西燕、西秦、南凉、南燕搭北魏等国，而漠北则由鲜卑别支柔然称霸。439年，北魏统一北方，之后常庄搭柔然发生冲突。尔后北魏经六镇之乱后分裂成东魏、西魏，两者随后也分别由北齐、北周所篡。称霸塞北个柔然汗国也来拉552年畀拉突厥汗国灭脱。五胡十六国来拉青海建立个鲜卑别支吐谷浑汗国则维持到663年再畀吐蕃灭脱。

 两晋十六国时期 
两晋十六国时期个鲜卑好分成功三大部。
 东部
 段氏鲜卑
 慕容鲜卑
 宇文鲜卑
 北部
 拓跋鲜卑
 柔然
 西部
 吐谷浑
 乞伏（如弗斯、出连、叱卢三部组成）
 秃发（源出拓跋部）